钦定古今图书集成/理学汇编/文学典/第116卷 > 刘斯陛〈赓〉
## 钦定古今图书集成/理学汇编/文学典/第116卷 > 刘斯陛〈赓〉

按《江西通志》：“斯陛，字士云，给谏一圹子也。弱冠补弟
子员，尽发给谏遗书读之，高文典册，无弗练达明习，
可以坐言而起行。当是时，海内坛坫蔚兴，陛与里中
万美叔、陈士业、徐巨源、甘禹符、邓左之、余小星、李平
叔狎主齐盟，四方名俊，莫不望走其门，以斯陛为职
贡。诸文宗至江右，必与之上下议论，交若等夷。然数”
发不中。体复素羸，遂病消渴。卒年三十六。子赓，辛卯
举人。工诗文。人以为积学之报云。